babu mohan as beggar in bichagada majaka movie trailer
మళ్లీ బెగ్గర్ అవతారం ఎత్తిన బాబూ మోహన్
‘ఇంత కూరుంటెయ్యమ్మో.. ఇంత బువ్వుంటెయ్యమ్మో.. మీ కడుపులో బిడ్డలు సల్లంగుండా తల్లో దండంపెడతా..’ అనే పాటతో ఆలిండియా అడుక్కుతినే సంఘానికి బ్రాండ్ అంబాసిడర్ అయ్యారు కమెడియన్ బాబూ మోహన్.
Samayam Telugu | Updated:
Jul 22, 2018, 06:14PM IST
‘ఇంత కూరుంటెయ్యమ్మో.. ఇంత బువ్వుంటెయ్యమ్మో.. మీ కడుపులో బిడ్డలు సల్లంగుండా తల్లో దండంపెడతా..’ అనే పాటతో ఆలిండియా అడుక్కుతినే సంఘానికి బ్రాండ్ అంబాసిడర్ అయ్యారు కమెడియన్ బాబూ మోహన్ . మెకాళ్ల కింద వరకూ పెద్ద నిక్కరు.. పొడుగు చొక్కా.. చింపిరి జుట్టు.. చేతిలో బొచ్చెతో ఆ పాత్ర ఆయన కోసమే పుట్టిందా అన్నట్టుగా బాబు మోహన్ బెగ్గర్ పాత్రకు జీవిం పోశారు. ఇక కోటా శ్రీనివాస్‌ పక్కన ఈ బిచ్చగాడు ఉన్నాడంటే ప్రేక్షకుల కడుపులు చెక్కలైపోవాల్సిందే.
అయితే చాలా ఏళ్ల తరువాత మళ్లీ బెగ్గర్ పాత్రలో కనిపించనున్నారు బాబూ మోహన్. తాజాగా ఆయన బెగ్గర్ పాత్రలో నవ్వులు పూయిస్తున్న సినిమాకు సంబంధించిన ట్రైలర్ విడుదలైంది. అర్జున్ రెడ్డి, నేహాదేశ్ పాండే హీరోహీరోయిన్స్‌గా ప్రముఖ దర్శకుడు కె.ఎస్ నాగేశ్వరరావు దర్శకత్వంలో తెరకెక్కిన ‘బిచ్చగాడా మజాకా’ అనే చిత్రంలో బాబూ మోహన్ బిచ్చగాడి గెటప్‌లో అలరిస్తున్నారు. ఎస్.ఏ.రెహమాన్ సమర్పణలో ఆల్ వెరైటీ మూవీ మేకర్స్ పతాకంపై బి.చంద్రశేఖర్ (పెదబాబు) ఈ చిత్రాన్ని నిర్మిస్తున్నారు. ఇక మూవీ ట్రైలర్‌ రొటీన్ లవ్ స్టోరీతో కూడిన రోతలా ఉన్నప్పటికీ సీనియర్ నటుడు సుమన్ మరో కీలకపాత్రలో కనిపిస్తున్నారు.